CELEX: 52012PC0755
Language: lt
Date: 2012-12-05
Title: Pasiūlymas TARYBOS REGLAMENTAS kuriuo nuo 2012 m. liepos 1 d. taikomas Europos Sąjungos pareigūnų ir kitų tarnautojų įmokos į pensijų sistemą patikslintas tarifas

|
			
		
		
		52012PC0755
		
			Pasiūlymas TARYBOS REGLAMENTAS kuriuo nuo 2012 m. liepos 1 d. taikomas Europos Sąjungos pareigūnų ir kitų tarnautojų įmokos į pensijų sistemą patikslintas tarifas /* COM/2012/0755 final - 2012/0349 (NLE) */
			
				
		
		
			
			   	AIŠKINAMASIS MEMORANDUMAS
 1.         PASIŪLYMO APLINKYBĖS Pasiūlymo pagrindas ir tikslai Kasmet, remdamasi Komisijos pasiūlymu, Taryba turi nuspręsti, kaip patikslinti įmokos į pensijų sistemą tarifą. Patikslintas tarifas įsigalioja liepos 1 d. Bendrosios aplinkybės Kasmet, vadovaudamasi Tarnybos nuostatų 83a straipsnio 4 dalimi, Komisija turi pateikti Tarybai kas penkeri metai pagal Tarnybos nuostatų XII priedą atliekamo aktuarinio įvertinimo atnaujintą variantą. Vadovaudamasis Tarnybos nuostatų XII priedo 13 straipsniu, Eurostatas pateikė šio įvertinimo, kuriame nustatomas pensijų sistemos aktuarinei pusiausvyrai užtikrinti būtinas įmokos tarifas, ataskaitą. Pasiūlymo srityje galiojančios nuostatos Kiekvienais metais reikia pateikti pasiūlymą, kuriuo patikslinamas įmokos į pensijų sistemą tarifas. 
 2.         KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Konsultacijos su suinteresuotomis šalimis 
 211 || Taikyti konsultacijų metodai, pagrindiniai sektoriai ir bendras respondentų apibūdinimas Pasiūlymo aspektai atitinkama tvarka aptarti su darbuotojų atstovais. 
 212 || Gautų atsakymų santrauka ir kaip į juos atsižvelgta Pasiūlyme atsižvelgiama į šalių, su kuriomis konsultuotasi, nuomonę. 
   || Tiriamųjų duomenų rinkimas ir naudojimas 
 229 || Pensijų įmokos tarifo apskaičiavimą patvirtino nepriklausomas aktuaras (išorės konsultantas). 
 230 || Poveikio vertinimas Šiuo pasiūlymu siekiama patikslinti Europos Sąjungos pareigūnų ir kitų tarnautojų įmokos į pensijų sistemą tarifą, kad būtų užtikrinta pensijų sistemos aktuarinė pusiausvyra. Galiojančiuose teisės aktuose nenumatyta kitų alternatyvų. 
 3.         TEISINIAI PASIŪLYMO ASPEKTAI Siūlomų veiksmų santrauka Vadovaudamasis Tarnybos nuostatų XII priedu, Eurostatas pateikė pensijų sistemos aktuarinio įvertinimo ataskaitą. Remiantis įvertinimu, pensijų sistemos aktuarinei pusiausvyrai palaikyti būtinas 9,9 % bazinio atlyginimo dydžio įmokos tarifas; Pagal 83a straipsnio 4 dalį, nustačius, kad einamuoju momentu taikomas įmokos tarifas (11,6 %) ir tarifas, kurio reikia aktuarinei pusiausvyrai palaikyti (9,9 %), skiriasi bent 0,25 punkto, Taryba XII priede nustatyta tvarka šį tarifą turi patikslinti. Remiantis XII priedo 2 straipsnio 1 dalimi, patikslintas tarifas negali būti daugiau negu vienu procentiniu punktu didesnis arba mažesnis už praeitais metais taikytą tarifą. Todėl Komisija siūlo, kad nuo 2012 m. liepos 1 d. būtų taikomas 10,6 % įmokos tarifas. Reikėtų atkreipti dėmesį į tai, kad dėl 2011 m. gruodžio 19 d. Tarybos sprendimo dėl Komisijos pasiūlymo dėl Tarybos reglamento, kuriuo nuo 2011 m. liepos 1 d. tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos bei jiems taikytini korekciniai koeficientai (2011/866/ES), taip pat dėl to, kad Taryba nepriėmė Komisijos pasiūlymo dėl Tarybos reglamento, kuriuo nuo 2011 m. liepos 1 d. tikslinamas Europos Sąjungos pareigūnų ir kitų tarnautojų įmokos į pensijų sistemą tarifas (COM(2011) 825), kreiptasi į Europos Sąjungos Teisingumo Teismą[1]. Jeigu Teismas palaikytų Komisijos poziciją, Taryba turės imtis reikiamų priemonių pagal SESV 266 straipsnį ir atitinkamai pakeisti pensijų įmokos tarifą.   
   || Teisinis pagrindas Europos Sąjungos pareigūnų tarnybos nuostatai, ypač jų 83a straipsnis ir XII priedas. 
   || Subsidiarumo principas Pasiūlymas priklauso Europos Sąjungos išimtinės kompetencijos sričiai. Todėl subsidiarumo principas netaikomas. 
   || Proporcingumo principas Pasiūlymas atitinka proporcingumo principą dėl šių priežasčių: 
   || Tarnybos nuostatų 83a straipsnyje numatomas Tarybos reglamentas. 
   || Pasiūlymas nedaro finansinio poveikio išlaidoms. Poveikis pajamoms tiesiogiai priklauso nuo Tarnybos nuostatuose numatyto tikslinimo metodo taikymo. 
   || Pasirinkta priemonė 
   || Siūloma priemonė – reglamentas. 
   || Kitos priemonės nebūtų tinkamos dėl šių priežasčių: - Tarnybos nuostatų 83a straipsnyje numatomas Tarybos reglamentas. 
 4.         POVEIKIS BIUDŽETUI Įmokos į pensijų sistemą tarifo patikslinimo poveikis pajamoms išsamiai paaiškinamas priede pateiktoje finansinėje pažymoje. 
2012/0349 (NLE)
Pasiūlymas
TARYBOS REGLAMENTAS
kuriuo nuo 2012 m. liepos 1 d.
taikomas Europos Sąjungos pareigūnų ir kitų tarnautojų
įmokos į pensijų sistemą patikslintas tarifas
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į Reglamentu (EEB,
Euratomas, EAPB) Nr. 259/68 nustatytus Europos Sąjungos
pareigūnų tarnybos nuostatus ir Kitų Europos Sąjungos
tarnautojų įdarbinimo sąlygas[2], ypač į šių nuostatų 83a straipsnį
ir XII priedą,
atsižvelgdama į Europos Komisijos
pasiūlymą,
kadangi:
(1)       vadovaudamasis Tarnybos
nuostatų XII priedo 13 straipsniu, Eurostatas pateikė 2012 m.
pensijų sistemos aktuarinio įvertinimo ataskaitą, kurioje
atnaujinta informacija apie šiame priede minimus parametrus. Remiantis
įvertinimu, pensijų sistemos aktuarinei pusiausvyrai palaikyti
būtinas 9,9 % bazinio atlyginimo dydžio įmokos tarifas;
(2)       remiantis XII priedo 2 straipsnio
1 dalimi, patikslintas tarifas negali būti daugiau negu vienu
procentiniu punktu didesnis arba mažesnis už praeitais metais taikytą
tarifą (11,6 %);
(3)       todėl, siekiant
palaikyti Europos Sąjungos pareigūnų ir kitų
tarnautojų pensijų sistemos aktuarinę pusiausvyrą,
patikslintas įmokos tarifas turėtų būti 10,6 % bazinio
atlyginimo dydžio,
PRIĖMĖ ŠĮ
REGLAMENTĄ:
1 straipsnis
Nuo 2012 m. liepos 1 d. nustatomas 10,6 %
dydžio Pareigūnų tarnybos nuostatų 83 straipsnio 2 dalyje
numatytas įmokų tarifas.
2 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas
ir tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
FINANSINĖ TEISĖS AKTO
PASIŪLYMO PAŽYMA
1.           PASIŪLYMO PAVADINIMAS
Tarybos reglamento, kuriuo nuo 2012 m. liepos
1 d. taikomas Europos Sąjungos pareigūnų ir kitų
tarnautojų įmokos į pensijų sistemą patikslintas
tarifas, pasiūlymas
2.           BIUDŽETO EILUTĖS
Skyrius ir straipsnis:
400 Mokestis nuo pareigūnų ir kitų
tarnautojų atlyginimų
Atitinkamais metais biudžete numatyta suma (2012 m.
biudžetas):
633,1 mln. EUR
404 Specialus mokestis (2012 m. biudžetas):
65,5 mln. EUR
410 Darbuotojų įmokos į
pensijų sistemą (2012 m. biudžetas):
477,0 mln. EUR
3.           FINANSINIS POVEIKIS 
¨      Pasiūlymas finansinio poveikio neturi
ý      Pasiūlymas neturi finansinio poveikio išlaidoms, tačiau
turi finansinį poveikį įplaukoms, kuris yra toks:
(mln. EUR dešimtųjų tikslumu)
   ||   || 
 Biudžeto eilutė || Įplaukos || Šešių mėnesių laikotarpis (prasideda 2012 07 01) || 2013 m. 
 400 straipsnis || Poveikis nuosaviems ištekliams || 4.3 || 8.6 
 404 straipsnis || Poveikis nuosaviems ištekliams || 1.1 ||   
 410 straipsnis || Poveikis nuosaviems ištekliams || -20.6 || -41.1 
 Padėtis pradėjus taikyti priemonę 
   || 2014 m. || 2015 m. || 2016 m. || 2017 m. || 2018 m. 
 400 straipsnis || 8,6 || 8,6 || 8,6 || 8,6 || 8,6 
 404 straipsnis ||   ||   ||   ||   ||   
 410 straipsnis || -41,1 || -41,1 || -41,1 || -41,1 || -41,1 
4.           KITOS PASTABOS
Apskaičiavimo metodas:
Pensijų įmoka = naujoji įmoka – asignuota suma einamaisiais metais     
Naujoji įmoka = asignuota suma x naujasis tarifas / galiojantis tarifas
Specialaus mokesčio padidinimo poveikis = 5,5 % pensijų įmokos sumažėjimo. Specialaus
mokesčio galiojimas baigiasi 2012 m. gruodžio 31 d., todėl 2013–2018 m.
skiltys yra tuščios.
Mokesčio padidinimo poveikis = 21 % pensijų įmokos sumažėjimo.
[1]               Dėl 2011 m.
metinio patikslinimo: byla C-63/12, Komisija / Taryba
(ieškinys dėl panaikinimo), byla C-196/12, Komisija / Taryba
(ieškinys dėl neveikimo); dėl įmokos į pensijų
sistemą tarifo patikslinimo 2011 m.: byla C-453/12
Komisija / Taryba (ieškinys dėl neveikimo).
[2]               OL L 56, 1968
3 4, p. 1.